Suomen urheilu 2004

Suomen urheilu 2004 käsittelee vuoden 2004 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Marko Yli-Hannuksela Paini 2\. Janne Ahonen Mäkihyppy 3\. Marko Kemppainen Ampumaurheilu 4\. Kalle Palander Alppihiihto 5\. Hannu Manninen Yhdistetty 6\. Leo-Pekka Tähti Vammaisurheilu 7\. Miesten jääkiekkomaajoukkue Jääkiekko 8\. Miikka Kiprusoff Jääkiekko 9\. Juha Salminen Moottoripyöräily 10\. Tanja Poutiainen Alppihiihto Lähde: Siukonen 2005, s. 20 Vuoden naisurheilijaksi valittiin alppihiihtäjä Tanja Poutiainen ja vuoden valmentajaksi jääkiekkovalmentaja Raimo Summanen. == Olympialaiset == * Ateenan kesäolympialaisissa 13.–29.8. Suomi saavutti kaksi hopeamitalia ja neljä pistesijaa, mikä oli ennen vuotta 2016 Suomen olympiahistorian heikoin saavutus.Siukonen 2005, s. 63–64 Suomen olympiajoukkueen kisapappina toimi ensi kertaa Leena Huovinen Göran Hellbergin jäätyä talvella syrjään pitkään hoitamastaan tehtävästä.Siukonen 2005, s. 45, 118 * Ateenan kesäparalympialaisissa 17.–28.9. Suomi sai neljä kultamitalia, yhden hopean ja kolme pronssia.Siukonen 2005, s. 82–84 == Aerobic == * FISAF-liiton maailmanmestaruuskilpailuissa 28.–30.5. Adelaidessa, Australiassa Tiia Piili voitti naisten kilpailussa kultaa ja Jouni Viitanen saavutti miesten sarjassa hopeaa. Turun Urheiluliiton Team Spirit voitti fitness aerobicissa kultaa ja Vihti Gymin BicStar sijoittui fitness stepissä pronssille.Siukonen 2005, s. 133, 233 * FISAF-liiton Euroopan-mestaruuskilpailuissa 11.–14.11. Rotterdamissa, Alankomaissa Tiia Piili ja Jouni Viitanen voittivat sarjoissaan kultaa.Siukonen 2005, s. 209, 233 == Alppihiihto == * Maailmancupissa 2003–2004 Kalle Palander sijoittui sekä pujottelu- että suurpujottelucupissa toiseksi ja yhteispisteissä kuudenneksi. Tanja Poutiainen oli pujottelucupissa neljäs, suurpujottelucupissa viides ja yhteispisteissä yhdeksäs.Siukonen 2005, s. 111, 233 == Ammunta == * Ateenan kesäolympialaisissa Marko Kemppainen saavutti skeetissä hopeaa. Juha Hirvi sijoittui pienoiskiväärin makuuammunnassa yhdeksänneksi, kuten myös Maarit Lepomäki skeetissä.Siukonen 2005, s. 77–78, 163–165 * Ateenan kesäparalympialaisissa Minna Leinonen voitti kultaa SH2-luokan ilmakivääriammunnan makuukilpailussa.Siukonen 2005, s. 86, 187 == Ampumahiihto == * Maailmanmestaruuskilpailuissa 6.–15.2. Oberhofissa, Saksassa Paavo Puurunen sijoittui takaa-ajossa seitsemänneksi ja 10 kilometrillä kahdeksanneksi. Naisten paras henkilökohtainen sijoituks oli Sanna-Leena Perungan 19. sija pikamatkalla.Siukonen 2005, s. 101–102, 236 == Autourheilu == * Rallin maailmanmestaruussarjassa Peugeotilla ajanut Marcus Grönholm sijoittui viidenneksi, Subaru-kuljettaja Mikko Hirvonen seitsemänneksi ja Peugeot-kuski Harri Rovanperä kahdeksanneksi. Grönholm ajoi voittoon elokuussa Jyväskylän Suurajoissa.Siukonen 2005, s. 155, 287 * Formula 1:n maailmanmestaruussarjassa McLarenilla ajanut Kimi Räikkönen sijoittui seitsemänneksi. Hän voitti 29.8. Belgian Grand Prix'n.Siukonen 2005, s. 174, 286–287 == Freestylehiihto == * Maailmancupissa Janne Lahtela oli kumparelaskucupissa ykkönen ja yhteispisteissä neljäs. Jenni Kilpinen sijoittui skicrosscupissa neljänneksi.Siukonen 2005, s. 110–111, 234 == Golf == * Minea Blomqvist sijoittui 29.7.–1.8. Sunningdalessa pelatussa naisten British Openissa kahdeksanneksi. Kilpailun kolmannella kierroksella hän löi kenttäennätyksen 62. Hän voitti maalis-huhtikuussa kaksi kilpailua Etelä- Afrikassa, ja heinäkuussa Unkarin Tatassa hän voitti ensimmäisenä suomalaisena Euroopan kiertueen kilpailun. Hänet valittiin Euroopan kiertueen vuoden tulokkaaksi.Siukonen 2005, s. 117, 119, 149, 152–153, 191, 249 == Hiihtosuunnistus == * Maailmanmestaruuskilpailuissa 11.–15.2. Åsarnassa ja Östersundissa, Ruotsissa Suomen naisten joukkue Hannele Valkonen, Erja Jokinen ja Liisa Anttila voitti viestissä kultaa. Anttila saavutti hopeaa sprintissä ja Valkonen pitkällä matkalla. Miehistä Arto Lilja saavutti pronssia normaalimatkalla sekä Teemu Könkään, Jukka Lankin ja Matti Keskinarkauksen kanssa viestissä.Siukonen 2005, s. 102–103, 253 == Jalkapallo == * Suomen naisten maajoukkue varmisti ensi kertaa paikkansa arvokilpailujen lopputurnaukseen, kun se voitti vuoden 2005 Euroopan-mestaruuskilpailujen jatkokarsinnassa Venäjän 16.10. Pietarsaaressa 1–0 ja 20.10. Moskovassa 1–3. Vuoden aiemmissa EM-karsintaotteluissaan Michael Käldin valmentama Suomi oli voittanut kotikentällään Serbia ja Montenegron ja vieraskentällä Sveitsin sekä pelannut tasan vieraskentällä Italiaa ja kotikentällä Ruotsia vastaan.Siukonen 2005, s. 10–11, 124, 130, 191, 199, 257–258 * Suomen miesten maajoukkue voitti vuoden viidessä MM-karsintaottelussaan Andorran kotikentällä ja Armenian sekä vieras- että kotikentällä mutta hävisi vierasottelut Romaniaa ja Alankomaita vastaan.Siukonen 2005, s. 162, 178–179, 195, 198, 257 * Miesten Suomen- mestaruuden voitti valkeakoskelainen FC Haka, hopeaa sai vantaalainen AC Allianssi ja pronssille sijoittui Tampere United.Siukonen 2005, s. 183, 186, 191, 257 Jari Litmanen palasi kotikaupunkinsa Lahden pääsarjajoukkueeseen yli kymmenen vuoden tauon jälkeen, ja hänen paluutaan 7.5. FC Lahden ja Tornion Pallo -47:n ottelussa oli seuraamassa 12 850 katsojaa.Siukonen 2005, s. 127 * Naisten Suomen-mestaruuden voitti pietarsaarelainen FC United, hopeaa sai Helsingin Jalkapalloklubi ja pronssille sijoittui FC Espoo.Siukonen 2005, s. 258 * Pekka Lagerblom voitti voitti ensimmäisenä suomalaisjalkapalloilijana Saksan bundesliigamestaruuden Werder Bremenin joukkueessa.Siukonen 2005, s. 128 == Jousiammunta == * Ateenan kesäolympialaisissa Suomen ainoa edustaja Mari Piuva sijoittui 25:nneksi.Siukonen 2005, s. 54, 78 == Judo == * Ateenan kesäolympialaisissa Suomen ainoa edustaja Timo Peltola sijoittui alle 100-kiloisten sarjassa 16:nneksi.Siukonen 2005, s. 52, 74, 163 == Jääkiekko == * Naisten maailmanmestaruuskilpailuissa 30.3.–6.4. Kanadassa Suomi saavutti pronssia voitettuaan pronssiottelussa Ruotsin 3–2.Siukonen 2005, s. 120, 266–267 * Miesten maailmanmestaruuskilpailuissa 24.4.–9.5. Ostravassa ja Prahassa, Tšekissä Suomi sijoittui kuudenneksi hävittyään puolivälierissä Kanadalle jatkoajalla 4–5. Ville Peltonen valittiin kisojen tähdistöjoukkueeseen.Siukonen 2005, s. 127–128, 262–263 * Miesten maailmancupissa 30.8.–14.9. Raimo Summasen valmentama Suomi eteni loppuotteluun voittamalla Euroopan lohkon, puolivälierissä Saksan 2–1 ja välierissä Yhdysvallat samoin lukemin. Torontossa pelatussa loppuottelussa Suomi hävisi Kanadalle 2–3. Turnauksen tähdistökentälliseen valittiin suomalaisista hyökkääjä Saku Koivu ja puolustaja Kimmo Timonen.Siukonen 2005, s. 174, 177–180, 183, 264–265 * Suomalaisista Miikka Kiprusoff, Ville Nieminen ja Toni Lydman olivat Stanley Cupin loppuotteluissa häviävänä osapuolena, kun Tampa Bay Lightning voitti Calgary Flamesin otteluvoitoin 4–3. Kiprusoffilla oli NHL:n maalivahtien paras päästettyjen maalien keskiarvo 1,69 maalia ottelua kohden.Siukonen 2005, s. 137–138, 263–264 * Miesten Suomen-mestaruuden voitti Oulun Kärpät, hopeaa sai Turun Palloseura ja pronssille sijoittui Helsingin IFK.Siukonen 2005, s. 120–121, 265–266 * Naisten Suomen-mestaruuden voitti espoolainen Blues, hopeaa sai Tampereen Ilves ja pronssille sijoittui Oulun Kärpät.Siukonen 2005, s. 110, 267 == Jääpallo == * Maailmanmestaruuskilpailuissa 1.–8.2. Ruotsissa Suomi voitti ensimmäisen kerran maailmanmestaruuden voittamalla loppuottelussa Ruotsin jatkoajalla 5–4. Välierissä Suomi voitti Venäjän 4–3. Ari Holopainen oli kisojen paras maalintekijä ja hänet valittiin parhaaksi hyökkääjäksi. Mestarijoukkueen valmentajana toimi Esko Tammilehto.Siukonen 2005, s. 101, 124, 269 Syyskuussa hänen seuraajakseen nimitettiin ruotsalainen Sören Persson.Siukonen 2005, s. 180 * Miesten Suomen-mestaruuden vei Tornion Palloveikot, joka voitti 13.3. Oulussa pelatussa loppuottelussa Oulun Luistinseuran 8–7. Pronssille sijoittui Warkauden Pallo -35.Siukonen 2005, s. 111, 269–270 == Koripallo == * Miesten Suomen-mestaruuden voitti kouvolalainen Kouvot, hopeaa sai Namika Lahti ja pronssille sijoittui kotkalaisseura KTP.Siukonen 2005, s. 120–121, 275–276 * Naisten Suomen-mestaruuden voitti helsinkiläinen Pantterit, hopeaa sai Espoo Basket Team ja pronssille sijoittui Vantaan Pussihukat. Lea Hakala voitti 16. Suomen-mestaruutensa.Siukonen 2005, s. 114, 116, 277 == Käsipallo == * Miesten Suomen-mestaruuden vei turkulainen HC Dennis, joka voitti loppuotteluissa karjaalaisen BK-46:n otteluvoitoin 3–2. Pronssille sijoittui kauniaislainen HC West.Siukonen 2005, s. 124, 278 * Naisten Suomen-mestaruuden voitti helsinkiläinen HIFK/Comets, hopeaa sai BK-46 ja pronssille sijoittui Sjundeå IF.Siukonen 2005, s. 124, 278–279 == Lentopallo == * Miesten Suomen- mestaruuden vei kaikki kolme loppuottelua voittanut Pielaveden Sampo, hopeaa sai Salon Piivolley ja pronssille sijoittui vantaalainen Korson Veto.Siukonen 2005, s. 117, 280 * Naisten Suomen-mestaruuden voitti Reino Kososen valmentama Pieksämäki Volley, hopeaa sai hämeenlinnalainen Vanajan Racing Club ja pronssille sijoittui Oriveden Ponnistus.Siukonen 2005, s. 114, 281 == Melonta == * Ateenan kesäolympialaisissa Jenni Honkanen sijoittui kajakkiyksiköiden 500 metrillä kahdeksanneksi.Siukonen 2005, s. 76–77, 171 == Moottoripyöräily == * Enduron maailmanmestaruussarjassa Juha Salminen voitti kultaa Enduro 2 -luokassa ja yleiskilpailussa sekä Samuli Aro Enduro 3 -luokassa. Suomi voitti syyskuussa Puolassa joukkueiden maailmanmestaruuden, ja miehistöön kuuluivat Salmisen ja Aron lisäksi Petteri Silván, Mika Ahola, Jani Laaksonen ja Mika Saarenkoski.Siukonen 2005, s. 183, 192, 290 * Ratamoottoripyöräilyn maailmanmestaruussarjan alle 125-kuutioisten luokassa Mika Kallio sijoittui kymmenenneksi.Siukonen 2005, s. 205, 290–291 == Nyrkkeily == * Naisten Euroopan-mestaruuskilpailuissa 3.–10.10. Riccionessa, Italiassa Eva Wahlström saavutti hopeaa alle 60-kiloisten sarjassa.Siukonen 2005, s. 195, 295 == Paini == * Ateenan kesäolympialaisissa Marko Yli-Hannuksela saavutti kreikkalais- roomalaisen painin alle 74-kiloisten sarjassa hopeaa.Siukonen 2005, s. 73–74, 169 * Kreikkalais-roomalaisen painin Euroopan-mestaruuskilpailuissa 8.–11.4. Haaparannalla, Ruotsissa Ari Härkänen saavutti pronssia alle 66-kiloisten sarjassa.Siukonen 2005, s. 121, 296 == Pikaluistelu == * Sprinttimaailmanmestaruuskilpailuissa 17.–18.1. Naganossa, Japanissa Janne Hänninen sijoittui kahdeksanneksi, Pekka Koskela 12:nneksi ja Mika Poutala 18:nneksi.Siukonen 2005, s. 94, 301 * Matkakohtaisissa maailmanmestaruuskilpailuissa 12.–14.3. Soulissa, Etelä-Koreassa parhaiten suomalaisista sijoittuivat Pekka Koskela 500 metrillä kuudenneksi ja 1 000 metrillä kymmenenneksi sekä Janne Hänninen 1 000 metrillä yhdeksänneksi.Siukonen 2005, s. 110–111, 301 * Euroopan-mestaruuskilpailuissa 9.–11.1. Heerenveenissä, Alankomaissa Mika Poutala sijoittui yhteispisteissä 17:nneksi ja Risto Rosendahl 18:nneksi. Yksittäisistä matkoista Poutala oli 500 metrillä nopein.Siukonen 2005, s. 92, 302 * Maailmancupissa Pekka Koskela voitti ensimmäisenä suomalaisena osakilpailun 11.12. Harbinissa, Kiinassa 500 metrin matkalla.Siukonen 2005, s. 222 == Pohjoismaiset hiihtolajit == * Lentomäen maailmanmestaruuskilpailuissa 20.–21.2. Planicassa, Sloveniassa Janne Ahonen saavutti hopeaa ja Tami Kiuru pronssia. Matti Hautamäki sijoittui seitsemänneksi ja Veli-Matti Lindström kahdeksanneksi.Siukonen 2005, s. 104, 249 * Maastohiihdon maailmancupissa 2003–2004 Virpi Kuitunen sijoittui yhteispisteissä kuudenneksi.Siukonen 2005, s. 104, 249–250 * Mäkihypyn maailmancupissa 2003–2004 Janne Ahonen saavutti ensimmäisen kokonaiskilpailuvoittonsa kymmenen pisteen erolla Norjan Roar Ljøkelsøyhin. Matti Hautamäki oli yhteispisteissä seitsemäs. Ahonen voitti kauden aikana kolme osakilpailua ja Hautamäki yhden.Siukonen 2005, s. 92, 95, 103, 111, 250 Maailmancupkauden 2004–2005 alussa Ahonen oli ylivoimainen: hän voitti marras- joulukuussa hypätyistä yhdeksästä ensimmäisestä osakilpailusta kahdeksan ja sijoittui kerran toiseksi. Voittoputki piteni vielä vuoden 2005 puolella.Siukonen 2005, s. 214–215, 218, 222, 224, 226–227, 230, 232 * Yhdistetyn maailmancupissa 2003–2004 Hannu Manninen voitti kokonaiskilpailun ja Samppa Lajunen sijoittui kolmanneksi. Lajunen lopetti menestyksekkään uransa tähän kauteen.Siukonen 2005, s. 109, 250 * Keski-Euroopan mäkiviikolla 2003–2004 Janne Ahonen sijoittui kokonaiskilpailussa viidenneksi.Siukonen 2005, s. 91–92, 250 == Purjehdus == * Ateenan kesäolympialaisissa Sari Multala sijoittui E-jollissa viidenneksi sekä Thomas Johanson ja Jukka Piirainen 49er- luokassa kahdeksanneksi.Siukonen 2005, s. 77, 165, 169 * E-jollien Euroopan- mestaruuskilpailuissa heinäkuussa Cagliarissa, Italiassa Sari Multala saavutti hopeaa.Siukonen 2005, s. 149, 304 == Pyöräily == * Maastopyöräilyn maailmanmestaruuskilpailuissa 6.–12.9. Les Getsissä, Ranskassa Matti Lehikoinen sijoittui alamäkiajossa 14:nneksi.Siukonen 2005, s. 182, 306 == Ringette == * Maailmanmestaruuskilpailuissa 23.–27.11. Tukholmassa, Ruotsissa Suomi voitti kultaa voitettuaan loppuottelussa Kanadan 9–3.Siukonen 2005, s. 214, 311 == Rullakiekko == * Maailmanmestaruuskilpailuissa 10.–17.7. Bad Tölzissä, Saksassa Suomi saavutti hopeaa voitettuaan välierissä Ruotsin 5–2 mutta hävittyään loppuottelussa Yhdysvalloille 5–9. Alkulohkossa Suomi oli voittanut Ruotsin 8–6.Siukonen 2006, s. 149, 268 == Salibandy == * Miesten maailmanmestaruuskilpailuissa 16.–23.5. Klotenissa ja Zürichissä, Sveitsissä Suomi saavutti pronssia hävittyään välierissä Ruotsille 3–5 ja voitettuaan pronssiottelussa Sveitsin rangaistuslaukauskilpailun jälkeen 8–7. Suomalaisista turnauksen tähdistökentälliseen valittiin maalivahti Henri Toivoniemi, puolustaja Jari-Pekka Lehtonen ja hyökkääjä Mika Kohonen.Siukonen 2005, s. 131–132, 312 * Miesten Suomen-mestaruuden vei kaikki kolme loppuottelua voittanut helsinkiläinen Salibandyseura Viikingit, hopealle sijoittui joensuulainen Josba ja pronssia sai runkosarjan voittanut Espoon Oilers.Siukonen 2005, s. 121, 312–313 * Naisten Suomen-mestaruuden voitti vantaalainen VFT, hopealle sijoittui helsinkiläinen Tapanilan Erä III ja pronssia sai tamperelainen Classic.Siukonen 2005, s. 121, 313–314 == Soutu == * Kevyiden luokkien maailmanmestaruuskilpailuissa 27.7.–1.8. Banyolesissa, Espanjassa Minna Nieminen saavutti kevyessä yksikössä pronssia.Siukonen 2005, s. 153, 314–315 == Sulkapallo == * Ateenan kesäolympialaisissa Suomea edustivat kaksinpelissä Kasperi Salo, Antti Viitikko ja Anu Weckström, joiden kaikkien urakka päättyi tappioon ensimmäisessä ottelussa.Siukonen 2005, s. 55, 80, 159–161 * Euroopan-mestaruuskilpailuissa 16.–24.4. Genevessä, Sveitsissä Suomi sijoittui joukkuekilpailussa 12:nneksi.Siukonen 2005, s. 318 == Suunnistus == * Maailmanmestaruuskilpailuissa 12.–19.9. Västeråsissa, Ruotsissa Suomen naisten joukkue Marika Mikkola, Minna Kauppi ja Heli Jukkola saavutti viestissä hopeaa. Jukkola ylsi pronssille keskimatkalla ja Mikkola normaalimatkalla. Miesten joukkue sijoittui viestissä neljänneksi.Siukonen 2005, s. 183, 186, 319 == Taekwondo == * Ateenan kesäolympialaisissa Suomen ainoa edustaja Teemu Heino karsiutui ensimmäisellä kierroksella yli 80-kiloisten sarjassa.Siukonen 2005, s. 52, 74, 172 * Euroopan- mestaruuskilpailuissa 5.–9.5. Lillehammerissa, Norjassa Raina Leetberg sijoittui yli 72-kiloisten sarjassa viidenneksi.Siukonen 2005, s. 128, 321 * ITF-taekwondon Euroopan-mestaruuskilpailut järjestettiin 14.–16.5. Tampereella. Ismo Mäkinen voitti kultaa 1. danin liikesarjakilpailussa. Suomi voitti joukkuekultaa naisten erikoistekniikoissa ja voimamurskauksessa. Kaikkiaan suomalaiset saivat 18 mitalia.Siukonen 2005, s. 16, 322 == Taitoluistelu == * Maailmanmestaruuskilpailuissa 22.–28.3. Dortmundissa, Saksassa Susanna Pöykiö sijoittui naisten yksinluistelussa 12:nneksi. Miesten kilpailussa Ari-Pekka Nurmenkari sijoittui 26:nneksi ja jäätanssissa pari Jessica Huot / Juha Valkama 28:nneksi.Siukonen 2005, s. 116–117, 323 * Euroopan-mestaruuskilpailuissa 2.–8.2. Budapestissa, Unkarissa Susanna Pöykiö sijoittui kuudenneksi ja Alisa Drei seitsemänneksi naisten yksinluistelussa. Jäätanssissa pari Jessica Huot / Juha Valkama oli 18:s ja miesten kilpailussa Ari-Pekka Nurmenkari 22:s.Siukonen 2005, s. 100–101, 323 * Muodostelmaluistelun maailmanmestaruuskilpailuissa 1.–4.4. Zagrebissa, Kroatiassa Suomen ykkösjoukkue Marigold IceUnity voitti kultaa ja kakkosjoukkue Rockettes saavutti pronssia.Siukonen 2005, s. 120, 323 == Tennis == * Jarkko Nieminen ylsi ATP-kiertueella kaksinpelissä kolme kertaa välieriin: tammikuussa Adelaidessa, maaliskuussa Dubaissa ja syyskuussa Pekingissä. Huhtikuussa Monte Carlon turnauksessa tullut rannemurtuma pilasi hänen kauttaan. Ateenan kesäolympialaisissa hän putosi jatkosta toisella kierroksella.Siukonen 2005, s. 14, 80, 92, 109, 123, 159, 161, 186 == Uinti == * Ateenan kesäolympialaisissa suomalaisista välieriin ylsivät Jarno Pihlava 100 metrin rintauinnissa, Hanna-Maria Seppälä 100 metrin vapaauinnissa ja Joona Puhakka kolmen metrin ponnahduslautahypyissä.Siukonen 2005, s. 72–73, 159, 162, 168 * Lyhyen radan maailmanmestaruuskilpailuissa 7.–11.10. Indianapolisissa, Yhdysvalloissa Hanna-Maria Seppälä sijoittui 100 metrin sekauinnissa neljänneksi ja 100 metrin vapaauinnissa viidenneksi, Jarno Pihlava 200 metrin rintauinnissa kuudenneksi sekä Jere Hård 100 metrin vapaauinnissa seitsemänneksi.Siukonen 2005, s. 195, 198, 328–329 * Pitkän radan Euroopan-mestaruuskilpailuissa 7.–16.5. Madridissa, Espanjassa Joona Puhakka voitti yhden metrin ponnahduslautahypyissä kultaa, saavutti kolmen metrin kilpailussa hopeaa ja sijoittui parikilpailussa Ville Vahtolan kanssa seitsemänneksi. Hän oli ensimmäinen suomalainen uimahyppyjen Euroopan-mestari. Jani Sievinen saavutti hopeaa 200 metrin sekauinnissa. Jere Hård sijoittui 50 metrin perhosuinnissa neljänneksi, Jarno Pihlava 50 metrin rintauinnissa viidenneksi ja Hanna-Maria Seppälä 100 metrin vapaauinnissa seitsemänneksi. Miesten 4 × 100 metrin sekauintiviestissä Suomi (Sievinen, Pihlava, Hård, Matti Rajakylä) sijoittui viidenneksi.Siukonen 2005, s. 128–130, 329–331 * Lyhyen radan Euroopan-mestaruuskilpailuissa 9.–12.12. Wienissä, Itävallassa Jere Hård saavutti hopeaa 50 metrin perhosuinnissa sekä Tero Rädyn, Jarno Pihlavan ja Matti Rajakylän kanssa pronssia 4 × 50 metrin sekauintiviestissä.Siukonen 2005, s. 220–224, 331 == Voimistelu == * Telinevoimistelun miesten Euroopan-mestaruuskilpailuissa 15.–18.4. Ljubljanassa, Sloveniassa Jani Tanskanen sijoittui rekillä kymmenenneksi. Kuusiottelussa Tanskanen oli 13:s ja Sami Aalto 16:s. Joukkuekilpailussa Suomi sijoittui 15:nneksi.Siukonen 2005, s. 122, 342 * Telinevoimistelun naisten Euroopan-mestaruuskilpailuissa 29.4.–2.5. Amsterdamissa, Alankomaissa Suomi sijoittui joukkuekilpailussa 18:nneksi. Neliottelussa paras suomalainen oli 27:nneksi sijoittunut Annukka Almenoksa.Siukonen 2005, s. 126, 342 * Joukkuevoimistelun maailmanmestaruuskilpailuissa 25.–26.6. Sofiassa, Bulgariassa Olarin Voimistelijoiden Dynamot-joukkue voitti kolmannen kerran kultaa ja Vantaan Voimisteluseuran Frida sijoittui kuudenneksi.Siukonen 2005, s. 142, 343 == Yleisurheilu == * Ateenan kesäolympialaisissa Tero Pitkämäki sijoittui keihäänheitossa kahdeksanneksi. Muista keihäänheittäjistä Matti Närhi ja Taina Kolkkala sijoittuivat kymmenenneksi sekä Esko Mikkola 11:nneksi.Siukonen 2005, s. 69–72, 171 * Sisäratojen maailmanmestaruuskilpailuissa 5.–7.3. Budapestissa, Unkarissa yksikään Suomen kuudesta urheilijasta ei yltänyt loppukilpailuun.Siukonen 2005, s. 110, 345 * Euroopan cupin ykkösliigan B-ryhmässä 19.–20.6. Istanbulissa, Turkissa Suomen joukkue sijoittui sekä miesten että naisten kilpailussa toiseksi eikä kumpikaan siten noussut superliigaan.Siukonen 2005, s. 140–141, 346–347 * Ateenan kesäparalympialaisissa Leo-Pekka Tähti voitti kultaa ratakelauksen T54-luokassa sekä 100 metrillä että 200 metrillä. Marjaana Väre voitti kultaa F42-luokan keihäänheitossa.Siukonen 2005, s. 85–86, 187, 189 == Lähteet == * === Viitteet === Luokka:Vuoden 2004 urheilu 2004